Ангел Попов
Помен за Титаник

chitanka.info

Сред тъмни бездни притаени

Титаник чезне разгромен,

но тъжни вопли разпилени

донася вятърът до мен.

От блян последен озарени,

сами в простора вледенен,

сърца за обич сътворени,

прощален помен и от мен!

Но днес щом бури разразени

застигат кораб устремен,

душите сякаш възкресени

пътуват в бурите до мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.